Diari Oficial de la Generalitat Valenciana


Sumari del DOGV 6077, del 12-08-2009 (2009/9492)

RESOLUCIÓ de 27 de juliol de 2009, de la Direcció General d'Ordenació i Centres Docents de la Conselleria d'Educació, per la que es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria, així com els programes PROA i PASE, per al curs 2009-2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6077

Data del DOGV
:   12-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9492


Data del document
:   27-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament secundari
    * ensenyament públic
    * educació preescolar
    * ensenyament obligatori
    * educació especial
    * reinserció escolar
    * estudiant estranger
    * adaptació escolar
    * ensenyament primari
    * centre d'ensenyament
    * programa d'actuació
    * alumne
    * suport econòmic
    * retard escolar
    * política educativa

RESOLUCIÓ de 27 de juliol de 2009, de la Direcció General d'Ordenació i Centres Docents de la Conselleria d'Educació, per la que es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria, així com els programes PROA i PASE, per al curs 2009-2010. [2009/9492]
La Llei Orgànica 2/2006, de 3 de maig, d'Educació, establix en l'article 60 que, a fi de fer efectiu el principi d'igualtat, les administracions educatives desenrotllaran accions de caràcter compensatori en relació amb les persones, grups i àmbits territorials que es troben en situacions desfavorables i proveiran els recursos econòmics i els suports precisos per a això.
L'Orde de 4 de juliol de 2001, de la Conselleria de Cultura i Educació, va regular l'atenció a l'alumnat amb necessitats compensació educativa (DOGV de 17.07.01).
En el seu desenrotllament, la Resolució de 16 d'abril de 2009 (DOCV de 28.04.09), de la Direcció General d'Ordenació i Centres Docents, va convocar la sol·licitud dels programes de compensació educativa, junt amb els programes PROA i PASE, realitzant una convocatòria única per primera vegada i determinant els criteris i el procediment per a l'autorització de cada un dels programes en els centres.
Revisada i avaluada la proposta d'autorització realitzada per les Direccions Territorials d'Educació d'Alacant, Castelló i València a través de la comissió designada a este efecte.
Fent ús de les atribucions que em conferix la disposició final primera de l'Orde de 4 de juliol de 2001, resolc:
Primer
Autoritzar, amb caràcter ordinari per al curs escolar 2009-2010, els programes de compensació educativa dels centres que es relacionen en l'annex I de la present resolució.
De la mateixa manera, es proposa l'autorització dels centres relacionats en l'annex II per al desenrotllament dels programes del pla PROA, així com els relacionats en l'annex III de la present resolució per al desenrotllament de programes PASE durant el curs 2009-2010.
Segon
Proposar a la Direcció General de Personal la concessió dels recursos humans indicats en l'annex I a fi de fer possible el desenrotllament dels programes de compensació educativa autoritzats en els centres públics.
De la mateixa manera, i respecte als centres privats concertats, proposar al Servici de Centres, de la Direcció General d'Ordenació i Centres Docents, Àrea de Centres, la concessió dels recursos humans indicats en l'annex I a fi de fer possible el desenrotllament dels programes autoritzats.
Tercer
Concedir als mencionats centres els recursos econòmics de compensació educativa que figuren en l'annex I.
La concessió dels dits recursos tindrà caràcter plurianual per al curs acadèmic 2009-2010 en aplicació de l'article 29b del Text Refós de la Llei d'Hisenda Pública de la Generalitat Valenciana. Per això, la dotació econòmica es realitza en les dos fases següents:
- Primera fase. Primer quadrimestre del curs 2009-2010.
Les ajudes corresponents al primer quadrimestre se sufragaran segons el que establix l'Orde de 7 de maig de 2009, de la Conselleria d'Educació, per la que es publica la línia pressupostària i es determinen els crèdits que han de finançar les ajudes als centres privats concertats i les dotacions econòmiques als centres públics que impartixen ensenyances de règim general d'educació infantil (2n cicle), educació primària i educació secundària obligatòria per al desenrotllament de projectes de compensació educativa.
- Segona fase. Segon i tercer quadrimestre del curs 2009-2010.
Per als centres públics se sufragaran a càrrec del capítol II, programa 421.30, de l'exercici pressupostari per al 2010.
Per als centres privats concertats se sufragaran a càrrec de la línia de subvenció T0072000 del programa 421.30, de l'exercici pressupostari per al 2010.
El finançament d'esta segona fase quedarà condicionada a l'existència de crèdit adequat i suficient per a atendre-la en la Llei de Pressupostos de la Generalitat Valenciana de l'any 2010.
Quart
Els centres privats concertats rebran directament les corresponents ajudes a l'alumnat beneficiari dels programes de compensació educativa de la línia T0072000 fi de finançar els gastos de funcionament necessaris per a dur a terme els projectes d'educació compensatòria que s'impartix al dit alumnat.
Per a la justificació de gastos derivats del desenrotllament dels programes de compensació educativa, en aplicació de la Resolució de 16 d'abril de 2009, els centres de règim privat concertat hauran de presentar els annexos IV, V i VI de la present resolució, junt amb la documentació original o fotocòpia compulsada.
La justificació de gastos dels centres privats concertats es realitzarà en dos fases:
- Primera fase. Primer quadrimestre del curs 2009-2010.
La justificació de la quantitat corresponent al primer quadrimestre (un terç del total dels recursos econòmics autoritzats en l'annex I de la present resolució), haurà de presentar-se en la Direcció General d'Ordenació i Centres Docents abans del dia 12 de novembre de 2009, segons els annexos IV, V i VI i adjuntant la documentació original o fotocòpia compulsada. En cas de no presentar-se la justificació corresponent en el termini indicat, el beneficiari perdrà el dret a la subvenció.
- Segona fase. Segon i tercer quadrimestre del curs 2009-2010.
La justificació de la quantitat corresponent al segon i tercer quadrimestre (els dos terços restants del total dels recursos econòmics autoritzats en l'annex I de la present resolució), haurà de presentar-se en la Direcció General d'Ordenació i Centres Docents abans del dia 15 de juliol del 2010, segons els annexos IV, V i VI i adjuntant la documentació original o fotocòpia compulsada. En cas de no presentar-se la justificació corresponent en el termini indicat, el beneficiari perdrà el dret a la subvenció.
Segons l'apartat primer, 10.d de la Resolució de 16 d'abril de 2008, els centres de règim públic no necessitaran aportar justificació extraordinària de gastos per al pagament del total de la dotació econòmica que es concedix en l'annex I de la present resolució d'autorització de programes de compensació educativa per al curs 2009-2010. La dita justificació es realitzarà pel procediment ordinari de justificació anual de gastos.
Quint
La inspecció educativa realitzarà, a partir del segon trimestre del curs acadèmic 2009-2010, el seguiment i l'avaluació dels programes de compensació educativa, PROA i PASE, amb la col·laboració de la Direcció General d'Ordenació i Centres Docents.
L'autorització dels recursos humans i personals corresponents al curs 2010-2011 quedarà condicionada a l'avaluació positiva que es realitze dels resultats obtinguts en el present curs, especialment pel que fa a la millora global dels centres que han desenrotllat estos programes i a la millora de l'èxit escolar de l'alumnat dels mateixos.
Contra esta resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua notificació o publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.
València, 27 de juliol de 2009.- El director general d'Ordenació i Centres docents: Francisco Baila Herrera.